gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7767, del 25-04-2016 (2016/2177)

Notificació de la sentència dictada en el judici verbal número 223/2010.
------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2177


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 223/2010.  
 [2016/2177]  
Procediment: judici verbal 000223/2010.  
De: Comunitat de Propietaris Urbanització Cleopatra.  
Procurador: Federico Grau Gálvez.  
Contra: Solpatri Costa Blanca, SL.  
Procurador/a: -  
  
En aquest procediment de judici verbal, seguit a instàncies de la Comunitat de Propietaris Urbanització Cleopatra contra Solpatri Costa Blanca, SL, s'ha dictat la sentència que, literalment, és com segueix:  
  
«Dispositiva  
Que mitjançant aquesta sentència estime íntegrament la demanda formulada pel procurador dels tribunals el senyor Grau Gálvez, en nom i representació de la Comunitat de Propietaris Urbanització Cleopatra, contra la mercantil Solpatri Costa Blanca, SL, i, en conseqüència, condemne aquesta última en la persona del seu legal representant a pagar a l'actora la quantitat de quatre mil cinc-cents trenta-tres euros amb setanta-set cèntims (4.533,77 €), i els interessos legals des de la interposició de la demanda, que seran incrementats en dos punts des de la notificació d'aquesta resolució, així com al pagament de les costes causades en aquest procediment.  
  
Aquesta és la meua sentència, que pronuncie, mane i firme.  
Notifiqueu a les parts aquesta resolució i feu-los saber que no és ferma i que, en contra, s'hi pot interposar un recurs d'apel·lació per a davant l'Audiència Provincial d'Alacant, de conformitat amb el que disposa l'article 455.1 de la Llei d'Enjudiciament Civil, reformat per la Llei 37/2011, de 10 d'octubre.»  
  
I atés que el demandat, Solpatri Costa Blanca, SL, es troba en parador desconegut, expedisc aquest edicte a fi que li valga de notificació de forma deguda.  
  
Torrevieja, 12 de març de 2014.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7767, del 25-04-2016 (2016/2191)

Notificació de la sentència dictada en el procediment de modificació de mesures número 1214/2015.
-------------------------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2191


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 1214/2015. [2016/2191]  
Procediment: modificació de mesures supòsit contenciós 001214/2015.  
De: Iulia Mihaela Catalin.  
Procuradora: Diana Sanchis Cubells.  
Contra: Stelian Gaspar.  
Procurador/a: -  
En aquest procediment de modificació de mesures contenciós, seguit a instàncies de Iulia Mihaela Catalin contra Stelian Gaspar, en què ha sigut magistrada jutgessa Paloma Tomás Manglano i lletrada de l'Administració de Justícia Alicia Ordeig Rabadán, s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda interposada per la procuradora dels tribunals Diana Sanchis Cubells, en nom i representació de Iulia Mihaela Catalin, contra Stelian Gaspar, sobre modificació de mesures definitives adoptades en la Sentència número 6/2011, de 17 de gener de 2011, dictada pel Jutjat de Primera Instància i Instrucció número 6 de Sueca en el procediment de mesures en relació amb els fills número 931/2009, i, en conseqüència, dispose:  
?Atribuir a la progenitora, Iulia Mihaela Catalin, l'exercici exclusiu de la pàtria potestat sobre la menor, J. L. G. C.  
Es mantenen la resta de mesures establides en la sentència que al seu dia es va dictar, la qual conserva tota la seua vigència excepte en aquelles qüestions expressament modificades amb aquesta resolució.  
No cal fer un exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
I atés que el demandat, Stelian Gaspar, es troba en parador desconegut, expedisc aquest edicte a fi que li valga de notificació de forma deguda.  
  
València, 1 d'abril de 2016.- La lletrada de l'Administració de Justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7859, del 26-08-2016 (2016/6470)

RESOLUCIÓ de 4 d'agost de 2016, de la directora general d'Universitat, Investigació i Ciència, per la qual se cita els interessats en el procediment especial per a la protecció dels drets fonamentals de la persona número 5/495/2016 a comparéixer en via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6470


Data del document
:   04-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 4 d'agost de 2016, de la directora general d'Universitat, Investigació i Ciència, per la qual se cita els interessats en el procediment especial per a la protecció dels drets fonamentals de la persona número 5/495/2016 a comparéixer en via jurisdiccional. [2016/6470]  
La Sala Contenciosa Administrativa del Tribunal Superior de Justícia de la Comunitat Valenciana, Secció 5, ha reclamat a aquesta unitat l'expedient referit al procediment següent:  
Referència del tribunal: procediment especial per a la protecció dels drets fonamentals de la persona número 5/000495/2016.  
Recurrent: Universitat Catòlica de València Sant Vicent Màrtir  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu (procediment especial per a la protecció dels drets fonamentals de la persona) interposat contra la Resolució de 28 de juny de 2016, de la Conselleria d'Educació, Investigació, Cultura i Esport, per la qual es convoquen beques per a la promoció de l'excel·lència acadèmica destinada als que hagen conclòs durant el curs 2014-2015, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).  
  
D'acord amb el que preveu l'article 116.2 de la Llei reguladora de la Jurisdicció Contenciosa Administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de cinc dies. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 4 d'agost de 2016.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 7751, del 01-04-2016 (2016/1963)

Informació pública de la proposta de modificació del Reglament d'explotació i policia del port esportiu Marina Greenwich.
-------------------------------------------------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1963


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la proposta de modificació del Reglament d'explotació i policia del port esportiu Marina Greenwich. [2016/1963]  
De conformitat amb el que establix l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet al tràmit d'informació pública el text de la proposta de Reglament d'explotació i policia del port esportiu Marina Greenwich, durant el termini de 20 dies, comptadors des de l'endemà de la publicació en el Diari Oficial de la Comunitat Valenciana, a fi que puga ser examinat i s'hi presenten les al·legacions que es consideren oportunes.  
L'expedient es trobat exposat en les dependències següents:  
Conselleria d'Habitatge, Obres Públiques i Vertebració del Territori  
  
Servei d'Explotació de Ports  
Ciutat administrativa 9 d'Octubre, torre 1  
C/ Castán Tobeñas, 77  
46368 València  
  
València, 24 de febrer de 2016. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 7839, del 28-07-2016 (2016/5409)

Informació pública de l'autorització del pla de restauració per a l'explotació de recursos de la Secció A denominada La Rambla, número RCA 756, terme municipal d'Agost. Expedient número MIVARI/2013/51/03.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5409


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització del pla de restauració per a l'explotació de recursos de la Secció A denominada La Rambla, número RCA 756, terme municipal d'Agost. Expedient número MIVARI/2013/51/03. [2016/5409]  
Savall Contenedores, SL, ha sol·licitat autorització del Pla de restauració per a l'explotació de recursos de la Secció A) de la Llei de Mines, denominada La Rambla, número RCA 756, del cadastre de rústica en el terme municipal d'Agost (Alacant), el pla de restauració consta en l'expedient MIVARI/2013/51/03.  
El que es fa públic, en compliment d'allò que preceptua el Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats d'alguna manera per l'activitat de què es tracta, puguen formular per escrit, durant el termini de trenta dies a partir de l'endemà de la present publicació, les observacions pertinents davant d'aquest Servei Territorial d'Energia d'Alacant.  
  
  
Alacant, 28 de juny de 2016.- El cap del Servei Territorial d'Indústria i Energia: Matias P. Mas Gisbert.
Diari Oficial de la Generalitat Valenciana


Sumari del DOGV 7892, del 09-10-2016 (2016/7878)

DECRET 134/2016, de 7 d'octubre, del Consell, pel qual concedeix l'Alta Distinció de la Generalitat a Juan Genovés Candel.
--------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7878


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 134/2016, de 7 d'octubre, del Consell, pel qual concedeix l'Alta Distinció de la Generalitat a Juan Genovés Candel. [2016/7878]  
El Consell, per mitjà del Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
Nascut a València i format en l'Escola de Belles Arts de Sant Carles, el pintor Juan Genovés va iniciar el seu camí en col·lectius com Los Siete (1949), el Grup Parpalló (1956) i Hondo (1960). En la dècada dels seixanta, va començar a plantejar dos temes: l?«individu» i la «multitud». Aquesta última proposta es concretarà en un realisme polític de denúncia social, confeccionat a partir del tractament pictòric d'imatges proporcionades pels mitjans de comunicació. En els anys huitanta, Genovés va iniciar un nou període en què s'interessa pel paisatge urbà com «espai de la soledat».  
Juan Genovés ha sigut guardonat, entre altres, amb el Premi Nacional d'Arts Plàstiques (1984), el Premi de les Arts Plàstiques de la Generalitat Valenciana (2002) i la Medalla d'Or al Mèrit en les Belles Arts, del Ministeri de Cultura (2005).  
La seua obra més coneguda probablement siga L'Abraç, de 1976, reproduïda en cartell per a Amnistia Internacional i que més tard es convertiria en l'escultura d'homenatge als advocats morts en el carrer Atocha.  
Per això, com a reconeixement al seu talent i a la dimensió social i humana de la seua obra pictòrica, testimoni dels esdeveniments polítics que la van convertir en símbol de la reconciliació i la «transició democràtica» espanyola, prèvia deliberació del Consell, en la reunió del dia 7 d'octubre de 2016,  
  
  
DECRETE  
  
Concedir l'Alta Distinció de la Generalitat al pintor Juan Genovés Candel.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7701, del 20-01-2016 (2016/104)

Formalització del contracte número E-ID-00-7271. Manteniment de les instal·lacions de climatització de l'Edifici Quirúrgic.
---------------------------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/104


Data del document
:   11-01-2016

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número Z-LU-70-8182. Manteniment de les instal·lacions de climatització de l'Edifici Quirúrgic. [2016/104]  
1. Entitat adjudicadora  
a) Organisme: Consorci Hospital General Universitari de València.  
b) Dependència que tramita l'expedient: Direcció Economicofinancera. Servici de Contractació i Logística.  
c) Número d'expedient: M-SE-23-1109.  
d) Adreça d'internet del perfil de contractant:  
http://chguv.san.gva.es.  
  
2. Objecte del contracte  
a) Tipus: serveis.  
b) Descripció: manteniment de les instal·lacions de climatització de l'Edifici Quirúrgic.  
c) Lots (si escau): no pertoca.  
d) CPV (referència de nomenclatura): 50338098.  
i) Acord marc (si escau): no pertoca.  
f) Sistema dinàmic d'adquisicions (si escau): no pertoca.  
g) Mitjà de publicació de l'anunci de licitació: Diari Oficial de la Comunitat Valenciana.  
h) Data de publicació de l'anunci de licitació: 9 de juny de 2015.  
  
3. Tramitació i procediment  
a) Tramitació: ordinària.  
b) Procediment: obert i oferta econòmicament més avantatjosa basada en diversos criteris d'adjudicació.  
  
4. Valor estimat del contracte  
672.000,00 euros, IVA no inclòs.  
  
5. Pressupost base de licitació  
Import net: 420.000,00 euros. IVA (21 %): 88.200,00 euros. Import total: 508.200,00 euros.  
  
6. Formalització del contracte  
a) Data d'adjudicació: 19 de novembre de 2015.  
b) Data de formalització: 17 de desembre de 2015.  
c) Contractista: Fulton Servicios Integrales, SA.  
d) Import o cànon d'adjudicació:  
Import net: 263.650,88 euros. IVA (21%): 55.366,68 euros. Import total: 319.017,56 euros.  
e) Avantatges de l'oferta adjudicatària: l'empresa adjudicatària va obtenir la màxima puntuació en els criteris d'adjudicació.  
  
València, 11 de gener de 2016.- El director gerent: Enrique Ortega González.
Diari Oficial de la Generalitat Valenciana


Sumari del DOGV 7857, del 24-08-2016 (2016/5979)

Notificació de la sentència dictada en el judici verbal número 1751/2014.
-------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5979


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1751/2014. [2016/5979]  
Judici verbal número 1751/2014-B  
De: Heineken España, SA.  
Procurador: Raúl Martínez Giménez.  
Contra: Carlos Delgado Monteagudo.  
En aquest procediment de judici verbal, seguit a instàncies de Heineken España, SA, contra Carlos Delgado Monteagudo, s'ha dictat la sentència que, literalment, diu així:  
  
«Sentència número 104/2015  
Jutge que la dicta: Juan Carlos Mompó Castañeda.  
Lloc: València.  
Data: 27 d'abril de 2015.  
Demandant: Heineken España, SA.  
Advocada: Concepción Fuertes Alegre.  
Procurador: Raúl Martínez Giménez.  
Demandat: Carlos Delgado Monteagudo.  
  
Antecedents de fet  
Primer. Que l'esmentada part actora va presentar demanda de judici verbal contra l'expressada demandada en què, després d'al·legar els fets i fonaments de dret que va estimar aplicables, va acabar amb la petició que es dictara sentència per la qual es condemnara el demandat a pagar la quantitat de 2.851,48 euros, més els interessos legals, i tot això amb expressa imposició de costes a la part demandada.  
Segon. Convocades les parts a judici, el demandat no va comparéixer, per la qual cosa va ser declarat en rebel·lia processal. Després de ratificar-se el demandant, es va rebre el plet a prova en què l'actora va proposar documental, i una vegada practicada la prova proposada van quedar definitivament les actuacions concluses per a sentència.  
Tercer. En la tramitació d??aquest procediment s??han observat les prescripcions legals.  
  
Dispositiva  
Estime la demanda formulada a instàncies de Heineken, que ha estat representat pel procurador Raúl Martínez Giménez, i condemne Carlos Delgado Monteagudo, en rebel·lia processal, a pagar la quantitat de 2.851,48 euros, més els interessos legals des de la interposició de la demanda, i tot això amb expressa imposició de costes a la part demandada.  
Mode d'impugnació: no es pot interposar cap recurs atés que la reclamació és inferior a 3.000 euros.  
Així ho ordena i firma el jutge. En done fe.»  
I atés que el demandat, Carlos Delgado Monteagudo, es troba en parador desconegut, Miguel Ángel Martínez Martínez, lletrat de l'Administració de Justícia, expedisc aquest edicte a fi que li valga de notificació de forma deguda.  
  
València, 12 de juliol de 2016.- El lletrat de l'Administració de Justícia: Miguel Ángel Martínez Martínez.
Diari Oficial de la Generalitat Valenciana


Sumari del DOGV 7754, del 06-04-2016 (2016/2193)

ACORD d'1 d'abril de 2016, del Consell, pel qual es dóna publicitat a les taules retributives per al personal al servei de la Generalitat i els seus organismes autònoms.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/2193


Data del document
:   01-04-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic
    * funció pública
    * funcionari
    * remuneració del treball
    * legislació
    * personal docent
    * personal de l'administració de justícia

ACORD d'1 d'abril de 2016, del Consell, pel qual es dóna publicitat a les taules retributives per al personal al servei de la Generalitat i els seus organismes autònoms. [2016/2193]  
La Llei 11/2015, de 29 de desembre, de Pressupostos de la Generalitat per a l'exercici 2016 estableix en la seua disposició addicional vintena «dins del primer trimestre de 2016 el Consell acordarà la publicació en el Diari Oficial de la Comunitat Valenciana, de les taules retributives vigents del personal al servei de l'Administració de la Generalitat i dels seus organismes autònoms».  
En compliment d'aquest mandat, d'acord amb allò previst en l'article 29.4 de l'Estatut d'Autonomia de la Comunitat Valenciana, i en l'article 28.c de la Llei 5/1983, de 30 de desembre, del Consell, a proposta del conseller d'Hisenda i Model Econòmic el Consell, en la reunió d'1 de abril de 2016,  
  
ACORDA  
  
Donar publicitat a les taules retributives que, des de l'1 de gener de 2016, són aplicables al personal al servei de la Generalitat i dels seus organismes autònoms, i que figuren a l'annex d'aquest acord, mitjançant la seua publicació en el Diari Oficial de la Comunitat Valenciana.  
  
València, 1 d'abril de 2016  
  
La consellera secretària,  
MÓNICA OLTRA JARQUE